**MOCIÓ “Municipi a favor de les finances ètiques i compromès amb la desinversió en banca armada”**

Atès que les administracions públiques tenen responsabilitat en la vulneració de drets humans també fora del territori que governen si son còmplices de les empreses que vulneren aquests drets.

Atès que les activitats i el desenvolupament econòmic no són èticament neutrals i que no sempre garanteixen l’equilibri i la justícia social, la sostenibilitat ambiental i l’equitat.

Atès que el 14 de juliol de 2016 el Parlament de Catalunya va aprovar una Moció advocant per la desmilitarització de Catalunya, que, entre d'altres contemplava no concedir ajuts i no promoure activitats per part de l'Administració a la indústria militar a Catalunya, inclòs el suport a la recerca i el desenvolupament explícitament orientats al creixement de la indústria militar i armamentista.

Atès que l’objectiu principal de les institucions de finances ètiques és invertir l’estalvi de persones, col·lectius, empreses i administracions públiques en projectes viables d’economia social i solidària.

Atès que l’Ajuntament de ........................... està compromès amb la defensa dels valors ètics, la sostenibilitat, el benestar social i la solidaritat i es compromet a utilitzar la capacitat de compra i contractació de l’administració pública per avançar cap a l’assoliment d’objectius socials i la coherència de polítiques.

----

És per tot això que el ........................... proposen al Ple de l’Ajuntament de ........................... l'adopció dels següents **ACORDS**:

L’Ajuntament de ........................... analitzarà totes les relacions amb entitats financeres que duu a terme per conèixer si formen part de la Banca Armada.

L’Ajuntament de ........................... farà totes les passes necessàries per deixar de treballar amb les entitats financeres identificades i que són especialment controvertides des d’un punt de vista de drets humans i pau.

L’Ajuntament de ........................... farà les passes necessàries per assegurar que els concursos públics afavoreixin empreses que no treballin amb empreses vinculades a la indústria militar, incloses les empreses que donen suport a la recerca i el desenvolupament explícitament orientats al creixement de la indústria militar i armamentista.

L’Ajuntament de ........................... donarà suport a les entitats financeres ètiques amb i les inclourà en els estudis tècnics que es demanen des de Tresoreria, amb l’objectiu de valorar la viabilitat de dur a terme les operacions bancàries, el finançament o la contractació d’assegurances.

Es comunicarà i es farà públic el compromís d’aquesta moció a la ciutadania de ..........................., a la campanya Banca Armada, als grups parlamentaris del Parlament de Catalunya i a la Comissió d’Economia del Parlament de Catalunya, al Ministeri d’Hisenda, als governs de la Generalitat i d’Espanya, a la Federació de Municipis de Catalunya i a l’Associació Catalana de Municipis i Comarques.